De exemplu, dacă sunt 2.200 de școli fără toaletă în interior, cum a anunțat ministrul învățământului, de ce să fie necesare sute de proiecte pentru fonduri europene depuse de diverse primării sau consilii județene, fiecare cu propriul dosar și propria șansă de finanțare odată intrate în tăvălugul procesului de finanțare? De ce nu poate pur și simplu Ministerul Învățământului să propună un singur proiect de renovare și modernizare a celor 2.200 școli, în valoare de 200 sau 300 de milioane de euro? Pur și simplu fiecare director de școală completează un formular cu situața școlii, cu necesarul de finanțare, Ministerul Învățământului centralizează și în decursul a trei sau cinci ani termină proiectul.